ArabovMK/tajik-wikipedia-corpus huggingface dataset:
Изонитрилҳо

Изонитрилҳо, (изосианидҳо, карбиламинҳо) — пайвастҳои органикии формулаи умумиашон (— радикали органикӣ). Тавсиф Изонитрилҳо моддаҳои моеъ ё сахт буда, бӯи беҳад нохуш доранд. Дар спирт ва эфир ҳал шуда, дар об ҳал намешаванд. Изонитрилҳо ба таъсири ишқорҳо устувор буда, бар асари асидҳои обдор то аминҳои якумин ва асиди мӯрча ҳидролиз мешаванд. Зери таъсири оксиди симоб то изотсианатҳо оксид, бар асари ҳидроген ва ҳузури катализаторҳо то аминҳои дуввумин барқарор гашта, ҳангоми гарм кардан ба изомери нитрилҳо табдил меёбанд. Изонитрилҳоро аз рӯи реаксияи Гофман (бо роҳи аксуттаъсири хлороформ ва амини якумин бо маҳлули спиртии ишқор), ҳамчунин деҳидрататсияи моноалкиламидҳои асиди мӯрча бо ҳузури 3 3 ё аксуттаъсири алкилоидидҳо бо сианиди нуқра, симоб ё сурб ҳосил мекунанд. Изонитрилҳо барои синтези пайвастҳои нитрогендори гуногун (амидҳо, нитрилҳо, аминоасидҳо, пайвастҳои ҳетеросиклӣ, пептидҳо ва ғайра) истифода мешаванд. Изонитрилҳо заҳрноканд.
Изора

Изора, тагқатор — ҷузви ҳунари меъморӣ. Дар сохтани иморатҳо деворро ба се қисм ҷудо мекунанд: тагқатор, миёнақатор ва болоқатор. Қисми поинии деворро, маъмулан, изора ё тагқатор меноманд. Тавсиф Дар санъати меъмории тоҷик изора аз қадим маъмул буда, зимни нақши гиреҳ ва анвои он офарида мешуд. Масҷиду мадрасаҳои асрҳои 14-18 аксаран бо изораи кошикорӣ, ки ба нақши гиреҳи шаши кунд асос меёфт, оро дода шудаанд. Изора ба замми вазифаи ороиш девори иморатро аз заҳу намӣ ва дигар осебҳои табиӣ эмин медошт. Дар масҷиду мадраса ва хонаҳои иқоматии асрҳои 19-20 низ ин анъана идома ёфта, ба ҷои кошӣ гаҷро истифода мебурданд. Изора бештар дар меҳмонхонаҳо, ки бо наққошӣ, гачкорӣ ва наҷҷорӣ ороишу пардоз меёфтанд, ба назар мерасад. Баъзан ба рӯи гач нақши ранга кашида, онро сайқал медоданд. Маъмулан, дар ороиши изора истифодаи нусхаҳои гуногуни гиреҳ хос буд. Изора ҳоло ҳам дар хонаҳои иқоматии деҳот вомехӯрад. Баъзан изораро тахтабандӣ ё бо матоъҳои гулдор рӯйпӯш мекунанд, ки он барои такя кардан мувофиқ буда, ба хона ҳусни иловагӣ мебахшад. Изораро дар меъмории иншооти бузурги муосири Тоҷикистон низ васеъ истифода мебаранд. Масалан, девори баъзе толорҳои "Кохи Наврӯз"-и шаҳри Душанбе бо изора оро дода шудааст.
Изофакорӣ

Изофакорӣ, кори изофа — коре, ки корманд бо амри корфармо зиёда аз давомнокии вақти кории ҳаррӯзаи барои корманд муқарраргардида ва ё зиёда аз миқдори муқаррарии соатҳои кории давраи баҳисобгирӣ иҷро мекунад. Таъриф Агар иҷрои кори зиёда аз меъёр бо додани вақти иловагии истироҳат ба корманд ҷуброн шуда бошад, чунин кор изофакорӣ ҳисоб намеёбад. Корфармо дар бораи изофакорӣ фармоиш мебарорад; дар он зарурат ва сабабҳои ба изофакорӣ ҷалб кардани гурӯҳҳои алоҳидаи кормандон дарҷ мешавад. Агар чунин фармоиш бароварда нашуда, кори зиёда аз давомнокии вақти кори ҳаррӯза аз ҷониби корманд дар асоси амри шифоҳии корфармо иҷро шуда бошад, чунин кор низ изофакорӣ ба ҳисоб меравад. Корфармо уҳдадор аст, ки зимни изофакорӣ бехатарии кори кормандро таъмин намуда, барои ӯ шароити муътадили истеҳсолӣ ва иҷтимоию маиширо фароҳам оварад. Чунин шахсонро ба изофакорӣ ҷалб кардан мумкин нест: занони ҳомила ва заноне, ки тифли то сесола доранд; кормандони аз 18-сола хурд. Занонеро, ки фарзанди 314-сола (фарзанди маъюби то 16-сола) доранд, ба изофакорӣ бо розигии онҳо ҷалб кардан мумкин аст. Ба изофакорӣ ҷалб кардани маъюбон танҳо бо розигии онҳо ва ба шарте мумкин аст, ки агар иҷрои чунин кор барои онҳо тибқи нишондоди тиббӣ манъ нашуда бошад. 1 Иҷрои кор дар соатҳои рухсатии бемаош, иҷрои кор аз тарафи шахсони дар чанд ҷой коркунанда истифода бурдан мумкин аст. Мақомоти намояндагии кормандон (кумитаи иттифоқи касаба) бояд муроҷиати корфарморо дар хусуси ба изофакорӣ ҷалб кардани корманд дар маҷлиси худ баррасӣ намояд. 1 Мамнӯъияти изофакорӣ Ҳангоми 12 соат будани давомнокии баст, инчунин дар корҳое, ки шароиташон махсусан вазнин ва зарарнок мебошанд, изофакорӣ манъ аст. Изофакорӣ набояд ду рӯз пай дар пай аз соатҳои муқаррар зиёд бошад. Ҳадди ниҳоии соатҳои изофакорӣ дар корҳои шароиташон вазнин ва ё зараровар ду рӯз пай дар пай то 2 соат ва то 4 соат дар корҳои дигар мебошад. Дар давоми сол зиёда аз 120 соат ба изофакорӣ ҷалб кардани кормандон мумкин нест. 1 Ҳолатҳои истисноӣ Иҷрои корҳое, ки барои мудофиаи кишвар, пешгирӣ ва рафъи оқибати офатҳои табиӣ ва хатари умум зарур мебошанд; иҷрои корҳо барои рафъи ҳолатҳои тасодуфӣ ва ғайричашмдоште, ки фаъолияти муътадили истеҳсолотро халалдор месозанд; зарурати ба охир расонидани корҳои шурӯъгардида, ки анҷом додани онҳо бинобар сабабҳои техникӣ, ғайричашмдошт ва ё тасодуфан ба таъхир афтодани истеҳсолот дар давоми вақти муқаррарии корӣ ғайриимкон аст; иҷрои корҳои боркуниву борфурорӣ ва корҳои ба он вобаста дар нақлиёт дар сурати зарурати холӣ кардани анборҳои ташкилоти нақлиёт, инчунин барои бор кардан ва фуровардани борҳои воситаи нақлиёт бо мақсади пешгирии ҷамъшавии бор дар нуқтаҳои интиқолу қабули бор ва бекористии воситаҳои нақлиёт.
Изопрениҳо

Изопрениҳо — синфи калони пайвастҳои табиӣ, ки дар андомгон аз асиди мевалонат ҳосил мешаванд. Асиди мевалонат дар микросомаҳои ҳуҷайраҳо ба "ҷузъҳои панҷкарбона"-и сохторашон шабеҳ ба изопрен табдил меёбад. Синтези биологии изопрениҳо раванди пайвастшавии мураттаб (конденсатсия)-и ин гуна воҳидҳои панҷкарбона дар занҷири дарозиаш гуногун мебошад. Дучандшавӣ, занҷирнокӣ, оксидшавӣ, барқароршавӣ ва гурӯҳбандии чунин занҷирҳо боиси гуногунии сохтори изопрениҳо мегардад. Ба изопрениҳо стеринҳо, терпенҳо, стероидҳо, каратоноидҳо, ксантофилҳо, ҳамчунин полиизопреноиҳо — каучуки табиӣ ва гуттаперча мансубанд. Баъзе изопрениҳо аҳаммияти зиёди биологӣ доранд, масалан ҳормонҳои ҳайвонот, рустанӣ ва мавҷудоти дараҷаи паст, баъзе витаминҳо, антибиотикҳо, аттарактанҳо ва ғайра.
Изонинская (ноҳияи Великоустюг, Вологда)

Изонинская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Великоустюг, ки дар вилояти Вологда қарор дорад, дохил мешавад.
Изотино (ноҳияи Южа, Иванов)

Изотино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Южа, ки дар вилояти Иванов қарор дорад, дохил мешавад.
Изу

Изу — яке аз шаҳрҳои префектураи Шизуока, Ҷопон аст.
Изорково (ноҳияи Кадуй, Вологда)

Изорково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Кадуй, ки дар вилояти Вологда қарор дорад, дохил мешавад.
Израилский (ноҳияи Эртил, Воронеж)

Израилский — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Эртил, ки дар вилояти Воронеж қарор дорад, дохил мешавад.
Изунокуни

Изунокуни — яке аз шаҳрҳои префектураи Шизуока, Ҷопон аст.
Изумисано

Изумисано — яке аз шаҳрҳои префектураи Осака, Ҷопон аст.
Изумиотсу

Изумиотсу — яке аз шаҳрҳои префектураи Осака, Ҷопон аст.
Изумо

Изумо — яке аз шаҳрҳои префектураи Шимане, Ҷопон аст.
Изуддини Кошонӣ

Иззуддин Маҳмуди Кошонӣ, "Ақлнома" (дар тасаввуф), "Истилоҳоту-с-суфия", Шарҳи "Фусусу-л-ҳикам", Шарҳи "Манозилу-с-соирин", "Туҳфату-л-ихвон" ва тарҷумаи "Аворифу-л-маориф" аз осори дигари ӯянд. И. К. шеър низ месурудааст. Рубоии зер аз ӯст: Эй дӯст, миёни мо ҷудоӣ то кай? Чун ман туам, манию моӣ то кай? Бо ғайрати ту манию моӣ чу намонд, Пас дар назари ин ғайр намоӣ то кай?.
Изҳорот

Изҳорот — ахбори расмии мақомоти олии ҳокимияти давлатӣ, мақомоти робитаи беруна ё ин ки ташкилотҳои байналхал қӣ оид ба вазъият дар ягон соҳаи муносибатҳои байнидавлатй, натиҷаи гуфтушунидҳо, амалиётҳои ҳарбии ҷорӣ ва ғ. мебошад. Изҳорот метавонад кӯтоҳ ё муфассал шуда, рафти гуфтушуннд, мазмуни қарор ва шартҳои ноил гаштан ба қарорро дар бар гирад. 1 Масалан: Изҳороти Шӯрои Олии Ҷумҳурии Тоҷикастон Дар бораи истиқлоли давлатии Ҷумҳурии Тоҷикистон аз 9 сентябри соли 1991 Нигаред низ.
Изҳори ирода

Изҳори ирода — кӯшишу талоши мақсадноку бошууронаи инсон барои иҷрои ин ё он амалиёт.
Изғӣ (ҳарф)

Викианбор Викииқтибос Изғӣ номи ҳарфи нуздаҳуми алифбои арабии тоҷикӣ —, ки дар ҳисоби ҷумалу абҷад ба 900 баробар аст. Пайвастшавӣ Инчунин нигаред.
Иида

Иида — яке аз шаҳрҳои префектураи Нагано, Ҷопон аст.
Ии (дарё)

Ии — номи дарёе аст, ки дар Уругуай равон аст.
Иирсу (деҳа)

Иирсу Иірсу) — деҳа (ауыл) дар вилояти Туркистони Қазоқистон. Дар ноҳияи Тулкибос ҷойгир аст. Дар соли, дар соли 2009 бошад 148 нафар аҳолӣ дошт.
Ийри-Сув

Ийри-Сув (Ийри-Суу) — деҳа (овул) дар ҳайати деҳистони Сари-Коои ноҳияи Ҷайили вилояти Чуй, Ҷумҳурии Қирғизистон. Аҳолӣ — 763 нафар дар соли 2024.
Иирҷар

Иирҷар Иіржар) — деҳа дар вилояти Туркистони Қазоқистон. Дар ноҳияи Пахтаарал ҷойгир аст. Аҳолӣ Дар соли 2009 1644 нафар аҳолӣ дошт.
Иизука

Иизука — яке аз шаҳрҳои префектураи Фукуока, Ҷопон аст.
Иияма

Иияма — яке аз шаҳрҳои префектураи Нагано, Ҷопон аст.
Ик (дарё)

Ик — номи дарёе аст, ки дар Русия равон аст. 2 Ҷусторҳои вобаста.
Ийрек

Ийрек (Ийрек) — деҳа (айыл) дар ҳайати деҳистони Қаро-Тоши ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 363 нафар дар соли 2023.
Парки Ҳавоии Ривес

Парки ҳавоӣ Ривес — фурудгоҳи ҳамагона (умумӣ) аст, ки як бонди фуруди асфалт дорад, ва тӯли бонди он 853 метр аст. Ин фурудгоҳ дар кишвари Иёлоти Муттаҳидаи Амрико қарор дорад, ва дар баландии 169 метр аз сатҳи баҳр воқеъ шудааст.
Ика (ноҳияи Катанг, Иркутск)

Ика — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Катанг, ки дар вилояти Иркутск қарор дорад, дохил мешавад.
Икаро До Кармо Силва

Икаро До Кармо Силва — футболбози бразилӣ, муҳофиз.
Икеда

Икеда — яке аз шаҳрҳои префектураи Осака, Ҷопон аст.
Икаро Космо Да Роша

Икаро Космо да Роша — футболбози бразилӣ, муҳофиз.
Икер Касиляс

Икер Касиляс, ӯ кори худро дар бошгоҳи испониёии "Реал Мадрид" оғоз намудааст. Касиляс аз синни 8-солагиаш ба бозии футбол машғул шуд. Касиляс ҳамчунин дарвозабони дастаи яккачини Испониё низ бозӣ мекард ва чандин бор дар мусобиқаҳои байналмилалӣ дарвозабони тими футболи Испониё буд. Бо иштироки ӯ чандин бор дастаи яккачини Испониё дар бозиҳо ғолиб баромада буд. Соли номи Икер Касиляс хело ҳам машҳур гардид. Дар Лигаи Қаҳрамонҳо дарвозабони "Реал Мадрид" дар аввали бозӣ захм гирифт ва Икер Касиляс дарвозабони захмгирифтаро иваз намуд. Ҳамин тавр аз соли 1999 Икер Касиляс дарвозабони асосии тими "Реал Мадрид" шуд.
Икей (ноҳияи Тулун, Иркутск)

Икей — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тулун, ки дар вилояти Иркутск қарор дорад, дохил мешавад.
Икер Бегоня

Икер Бегоня Зубяур (ноябри 1976, Билбао, Испания) — футболбози испанӣ, муҳофизи марказӣ.
Икаро Пассус Де Оливейра

Икаро Пассус де Оливейра — футболбози бразилӣ, зарбазананда (страйкер).
Икейский (ноҳияи Тулун, Иркутск)

Икейский — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Тулун, ки дар вилояти Иркутск қарор дорад, дохил мешавад.
Икер Муняин

Икер Муняин Гонйи (декабри 1992, Памплона, Испания) — футболбози испанӣ, нимҳимоятгари ҳуҷумкуни канорӣ.
Икер Гуаррочена

Икер Гуаррочена Валехо (декабри 1992, Билбао, Испания) — футболбози испанӣ, нимҳимоятгари ҳуҷумкуни канорӣ.
Икер Ундабаррена

Икер Ундабаррена Мартинес (майи 1995, Горлис, Испания) — футболбози испанӣ, нимҳимоятгари пойгоҳӣ.
Ики-Чибирский (ноҳияи Енотаевск)

Ики-Чибирский — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Енотаевск, ки дар вилояти Астрахан қарор дорад, дохил мешавад.
Икер Эрнандес

Икер Эрнандес Эскерро.
Ики

Ики — яке аз шаҳрҳои префектураи Нагасаки, Ҷопон аст.
Икер Габарайн

Икер Габарайн Гонсалес (майи 1977, Толоса, Испания) — футболбози испанӣ, муҳофизи чап, муҳофиз.
Икром Тухтасунов

Икром Тухтасунов (1921, шаҳри Конибодом — 1997) — физикдон, номзади илмҳои физика ва математика, дотсент, иштирокчии Ҷанги Бузурги Ватанӣ. Зиндагинома Соли 1937 факултети коргарии шаҳри Ленинободро хатм намуда, солҳои дар факултети физикаю математикаи Донишкадаи омӯзгории шаҳри Ленинобод таҳсил кардааст. Солҳои дар сафҳои Артиши Шӯравӣ хидмат карда, дар Ҷанги Бузурги Ватанӣ иштирок дошт. Солҳои муаллими физика ва математикаи Омӯзишгоҳи омӯзгории шаҳри Конибодом, ходими калони илмии Институти сейсмологияи АИ ҶШС Тоҷикистон, мудири кафедраи физикаи Донишкадаи давлатии омӯзгории шаҳри Душанбе ба номи Т. Г. Шевченко, дотсенти кафедраи физикаи Донишкадаи "Лесотехник"-и шаҳраки Мытищи вилояти Москва, мудири кафедраи физикаи умумии донишкадаи омӯзгории пойтахт, дотсенти кафедраи номбурда, дотсенти кафедраи физикаи эксперементалии Донишгоҳи давлатии омӯзгории Тоҷикистон ба номи Садриддин Айнӣ буд. Ҳамзамон, солҳои ташкилкунанда ва роҳбари илмии корҳои илмӣ-тадқиқотии хоҷагӣ-шартномавӣ бо муассисаҳои илмии шаҳрҳои Москва, Ленинград ва Душанбе буд. Дар соҳаҳои физикаи кристаллҳо ва сегнетоэлектрикҳо корҳои илмию тадқиқотӣ бурдааст. Муаллифи зиёда аз 27 номгӯи корҳои илмӣ, илмию методӣ ва таълимию методӣ мебошад, ки дар нашрияҳои Тоҷикистон ва Федератсияи Россия нашр шудаанд. Бо медали "60-солагии Артиши Шӯравӣ", нишони сарисинагии "Аълочии маорифи халқи Тоҷикистон" ва ифтихорномаҳои Вазорати маорифи Тоҷикистон сарфароз карда шудааст. Осор.
Иконниково (ноҳияи Сямжен, Вологда)

Иконниково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Сямжен, ки дар вилояти Вологда қарор дорад, дохил мешавад.
Икоретское (ноҳияи Панин, Воронеж)

Икоретское — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Панин, ки дар вилояти Воронеж қарор дорад, дохил мешавад.
Иконниково (ноҳияи Вашкин, Вологда)

Иконниково — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вашкин, ки дар вилояти Вологда қарор дорад, дохил мешавад.
Икромиддин Муҳиддинов

Икромиддин Муҳиддинов — мардумшинос, доктори илмҳои таърих, профессор. Зиндагинома Икромиддин Муҳиддинов 6 феврали соли 1933 дар собиқ колхози ба номи В.И. Ленини шаҳри Қурғонтеппа дар хонаводаи деҳқон ба дунё омадааст. Таҳсилоти ӯ аз омӯзишгоҳи педагогии шаҳри Қурғонтеппа сар шуд ва онро соли 1952 бо дипломи "аъло" хатм намуд. Ҳамон сол ба факултети таъриху филологияи Университети давлатии Тоҷикистон ба номи В. И. Ленин дохил шуда, ин макони илму маърифатро низ бо сарбаландӣ хатм намуд. Ҳанӯз аз соли 1953 дар айёми донишҷӯӣ дар ҳайати экспедитсияи илмӣ-тадқиқотӣ ба Қалъаи Хумб сафар дошта, Пас аз хатми Донишшгоҳ соли 1957 ӯро ба сифати лаборанти калон дар Институти таърихи ба номи А. Дониши Академияи илмҳои Тоҷикистон ба кор қабул карданд. Соли 1958 ходими илмии Академияи илмҳои Тоҷикистон гашта, соли 1959 ба шуъбаи аспирантураи Институти таърихи ба номи А. Дониши Академияи илмҳои Тоҷикистон дохил шуд. Зери роҳбарии олими шинохта ва мардумшиноси беҳамто Н.А. Кислякова, Икромиддин Муҳиддинов ба омӯзиши масъалаҳои зираткории мардуми Вахону Ишкошим машғул шуда, Аз соли 1985 то соли 1990 ба сифати мудири сектори этнографияи Институти таърихи ба номи А. Дониши Академияи илмҳои Тоҷикистон фаъолият дошта, аз соли 1994 то рӯзҳои охири умраш профессори кафедраи таърихи дунёи қадим ва асрҳои миёнаи факултети таърихи Донишгоҳи миллии Тоҷикистон буд. Икромиддин Муҳиддинов 17 сентябри соли 2010 чашм аз дунёи ҳастӣ пӯшид. Фаъолияти илмӣ Икромиддин Муҳиддинов фаъолияти илмиашро дар самти мардумшиносӣ оғоз намуда, ҳамроҳ бо олимони маъруф А.К. Писарчик, З. Широкова, М. Раҳимов, Н. Нурҷонов ба тадқиқи расму оин ва урфу одати мардумони Помир ошно гашт. Соли 1972 рисолаи номзадиашро таҳти унвони "Зироаткории тоҷикони Вахону Ишкошим дар охири асри ХХ ва ибтидои асри ХХ" дар шаҳри Ленинград (Санкт-Петарбург) ҳимоя кард. Дар таърихи мардумшиносии тоҷик коршиноси нав рӯи кор омада, аз баракати фаъолияти пурсамари ӯ тадқиқот дар самти зироаткорию обёрикунӣ ва дигар паҳлӯҳои ҳаёти моддии мардум ранги дигар гирифт. Сафарҳои зиёди корӣ, мушоҳидаю назорат ва қайдҳо, омӯзишу пажӯҳиш ба ӯ имкон доданд, ки ҷаҳонбинии хешро васеъ намуда, маълумоти пурарзишро ба гардиши илмӣ ворид намояд. Ин буд, ки соли 1985 рисолаи доктории худро дар мавзӯи "Хусусиятҳои этнографии зироаткории баландкӯҳи Помири Ғарбӣ ва мавзеъҳои он дар охири асри ХХ ва ибтидои асри ХХ" дар шаҳри Маскав ҳимоя намуд. Ба қалами Икромиддин Муҳиддинов 4-монография, беш аз 100-мақола дар риштаи мардумшиносӣ тааллуқ дошта, теъдоди зиёди онҳо дар бонуфузтарин маҷаллаҳои илмии Тоҷикистон, собиқ СССР ва соири кишварҳои хориҷ чоп шудаанд. Манобеъ.
Икома

Икома — яке аз шаҳрҳои префектураи Нара, Ҷопон аст.
Икромов Саидбурҳон (Икромӣ)

Икромов Саидбурҳон (Икромӣ) (21 июни 1954, ноҳияи Айнӣ) — нависанда. Зиндагинома Икромов Саидбурҳон 21 июни соли 1954 дар деҳаи Томин и ноҳияи Айнӣ, вилояти Ленинобод дар оилаи хизматчии давлатӣ ба дунё омадааст. Соли 1972 мактаби миёнаи рақами 8 ба номи Нақибхон Туғрал и Аҳрориро дар деҳаи Зосун ва соли 1978 Донишгоҳи давлатии омӯзгории шаҳри Душанбе ба номи Т.Г. Шевченко (ҳоло ба номи Садриддин Айнӣ) - ро дар риштаи суханшиносӣ хатм намудааст. Солҳои 1975-1977 дар сафи Қувваҳои Мусаллаҳи Иттиҳоди Шӯравӣ хидмат намудааст. Фаъолияти омӯзгориашро солҳои 1978-1988 дар мактаби миёнаи рақами 1 ба номи С.М. Кирови ноҳияи Айнӣ оғоз намудааст. Як муддат дар мактаби миёнаи деҳааш низ чун муовини директори мактаб фаъолият кардааст Соли 1996 ба Душанбе омада якчанд сол дар Донишкадаи бозомӯзӣ ва хадамоти методии назди Вазорати маорифи Ҷумҳурии Тоҷикистон дар вазифаи мудири шуъбаи табъу нашр кор кардааст. Минбаъд фаъолияти корашро дар самтҳои мухталифи маорифи ноҳияи Шоҳмансури шаҳри Душанбе идома додааст. Дар айни ҳол бо Маркази эҷодии кӯдакону наврасони ноҳияи Шоҳмансури шаҳри Душанбе ҳамкорӣ дорад. Икромов Саидбурҳон дар як вақт дар баробари фаъолияти педагогиаш инчунин дар соҳаи рӯзноманигорӣ низ фаъолият дорад. Зиёда аз 200 мақолаву навиштаҷоти илмиву методӣ ва оммавии ӯ дар васоити ахбори омма (ВАО), дар рӯзномаву маҷаллаҳои бонуфуз интишор ёфтаанд. Чанд муддат сармуҳаррири рӯзномаи "Солимӣ ва дарозумрӣ" буд. Чандин солҳо боз дар бораи паҳлӯҳои татқиқнашудаи зиндагӣ ва эҷодиёти Туғрали Аҳрорӣ пажӯҳиш мекунад ва дар ин боб мақолаҳо ва китобҳои алоҳидаро ба табъ расонидааст. Ӯ китобҳои "Мирзо Муҳаммад Нақибхон Туғрали Аҳрорӣ", "Ҷовид бимонд ба ишқ Туғрал", "Шаҳбози мулки маънӣ", "Таърихи тақвими шарқӣ", "Доктор Тоҳириро бишносед" ва "Феҳрасти библиографии Нақибхон Туғрали Аҳрорӣ"-ро ба нашр расонидааст. Инчунин, мақолаву навиштаҳои ӯ дар китобҳои алоҳидаи ва дастҷамъии "Суханварони Зарафшон", "Туғрали ахтарбаланд", "Туғрали боғи малакут", "Яксаду ду ғазал дар танзими Туғрал", "Шамси маърифат", "Ахтари тобони илм", "Педагог ва олими асили кимиё", "Чароғи маҳфили дилҳо", "Ҳалими дилҳо", "Хоксорӣ исми аъзами туст", "Колыбел любви" ("Гаҳвораи ишқ", Қирғизистон) ва чанде дигар ҷойгузин ва интишор ёфтааст. Китоби навбатиашро бо номи " Ифтихори зумраи Аҳрориён " аз рӯзгору осори Пири тариқати сулуки нақшбандия Хоҷа Аҳрори Валӣ ва шоири шаҳиру шаҳид Нақибхон Туғрали Аҳрорӣ қисса мекунад. Узви Конфедератсияи байналмиллалии Иттифоқҳоии журналистӣ ва инчунин узви Иттифоқи байналхалқии нависандагон ва табибон мебошад. Адабиётҳо Нигаред низ.
Икромхоҷа Ишқии Бухороӣ

Икромхоҷа Ишқии Бухороӣ (қарни) — шоир ва хаттоти форс-тоҷик. Зиндагинома Дар маъхазҳои адабӣ ҷузъиёти тарҷумаи ҳолаш оварда нашудааст. Муҳтарам дар "Тазкирату-ш-шуаро" аз ӯ чун шоири шӯхгуфтору ширинсухан ёд кардааст. Ӯ хаттоти хуб низ будааст. Намунаҳои ашъораш дар тазкираву баёзҳои қарни дида мешаванд. Абёти зер аз ӯст: Он ки дар дил мезанад оташ, гули рухсори кист? В-он ки ҷон мепарварад, лаъли шакаргуфтори кист? Шуълаи оҳам ба гардун гар нашуд ҳар шоми ғам, Домани афлок сурх аз оҳи оташбори кист? Теғ бар каф тунд меояд ба қатли бедилон, Боз он бадхӯ, надонам, аз пайи озори кист. Гашт Ишқӣ зор дар ишқи ту, эй султони ҳусн, Як дам, эй бераҳм, пурс аз ошиқони зори кист?.
Икром Қурбонов

Икром Қурбонов — риёзидон, доктори илмҳои физикаву математика, профессор. Узви вобастаи Академияи илмҳои ҶТ. Корманди шоистаи маорифи халқи ҶТ, Аълочии маорифи Тоҷикистон, Узви пайвастаи Академияи илмҳои иҷтимоиву педагогии Федератсияи Русия.
Фатҳия Икромова

Фатҳия Икромова (16 марти 1933, Бухоро) — педагог, номзади илмҳои педагогӣ, профессор. Зиндагинома Солҳои дар Омӯзишгоҳи омӯзгории занонаи шаҳри Душанбе, дар факултети забон ва адабиёти Донишкадаи давлатии омӯзгории шаҳри Душанбе ба номи Т. Г. Шевченко таҳсил намудааст. Солҳои муаллими синфҳои ибтидоӣ, муаллими забон ва адабиёти тоҷики мактаби миёнаи 7 шаҳри Душанбе, мудири кабинети мактабҳои ибтидоии Донишкадаи такмили ихтисоси муаллимони ҷумҳурӣ, аспирант, муаллими калон, мудири кафедраи педагогика ва методикаи таълими ибтидоӣ, дотсенти кафедраи номбурдаи Донишкадаи давлатии омӯзгории шаҳри Душанбе ба номи Т. Г. Шевченко буд. Аз соли 1990 то ба имрӯз профессори кафедраи педагогика ва методикаи таълими ибтидоии Донишгоҳи давлатии омӯзгории Тоҷикистон ба номи С. Айнӣ мебошад. Муаллифи 20 дастуру воситаҳои таълимӣ, барномаҳо ва китобҳои дарсӣ, инчунин 100 мақолаҳои илмӣ, илмию методӣ ва оммавӣ аст. Оид ба инкишофи нутқи хонандагони синфҳои ибтидоӣ дар дарси хониш, методикаи таълими забони тоҷикӣ дар синфҳои ибтидоӣ ва дигар масъалаҳои муҳими соҳа кори илмӣ бурдааст. Муддати зиёда аз 20 сол аъзои Шӯрои илмию методии Вазорати маорифи ИҶШС буд. Айни ҳол раиси Комиссияи ҷумҳуриявии ҳамоҳангсозии таълими ибтидоӣ, раиси Комиссияи озмун оид ба "Алифбо"-и Вазорати маорифи Тоҷикистон, аъзои анҷумани олимаҳои Тоҷикистон мебошад. Дар конференсияҳои мухталифи ҷумҳуриявӣ ва байналхалқӣ (шаҳрҳои Москва, Ленинград, Киев, Минск, Тошкент, Душанбе) бо маърӯзаҳо баромад кардааст. Бо унвони фахрии "Корманди шоистаи маорифи Тоҷикистон", медали "Барои меҳнати шоён", нишони сарисинагии "Аълочии маорифи халқи Тоҷикистон" ва чандин ифтихорномаҳо сарфароз гардидааст. Осор.
Ҷонон Икромӣ

Ҷонон Икромӣ (12 июн 1936, Сталинобод — 27 июл 2012, Душанбе) — кимиёдон, доктори илмҳои кимиё, профессор. Зиндагинома Ҷонон Икромӣ 12 июни соли 1936 дар шаҳри Душанбе дар хонадони нависанда Ҷалол Икромӣ ба дунё омадааст 1. Хатмкардаи факултаи кимиёи Донишгоҳи давлатии Маскав. Лаборант, ходими илмӣ, мудири лабораторияи кимиёи материалҳои фториди холиси Институти химияи АФ ҶШС Тоҷикистон. Аз соли 1990 ба кори эҷодӣ машғул буд. Бобати омӯзиши хосиятҳои фториди филизҳои ишқорзамин ва нодирзамин таҳқиқот анҷом дода, чандин гидрофториди филиззоти ишқорзаминро синтез ва хосияти онҳоро муайян кардааст. Баъзе усулҳои дарёфтаи Ҷонон Икромӣ, аз ҷумла истеҳсоли фториди холиси филиззоти ишқорзамин ва литий дар истеҳсолот, мавриди истифода қарор гирифтаанд. Пажӯҳишҳои Ҷонон Икромӣ дар соҳаи кимиёи ғайриорганикии фториди филиззоти ду ё севалента сазовори баҳои баланди мутахассисон гардидааст. Дар мавриди фторидҳои комплексӣ низ таҳқиқот анҷом додааст. Осор Даргузашт Ҷонон Икромӣ 22 июли соли 2012 дар манзилаш воқеъ дар маҳалли Қаряи Болои шаҳри Душанбе баъди бемории қариб чорсола даргузашт.
Икряное (ноҳияи Икрянинск)

Икряное — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Икрянинск, ки дар вилояти Астрахан қарор дорад, дохил мешавад.
Икса (ноҳияи Няндомск)

Икса — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Няндомск, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.